open-index/open-wikipedia-markdown huggingface dataset:
סוואימוארה

**סוואימוארה** (סְוָויָמְוָורָה בסנסקריט: **स्वयं‍वर**) היה טקס בהודו הוודית, בו בחרה אישה בגיל הנישואין את מי שיהיה לבעלה.
אבי הכלה היה בוחר את הזמן והמיקום ומזמין לטקס גברים מהסביבה הקרובה והרחוקה. לרוב לא היה מדובר בגברים שנבחרו במיוחד למטרה זו אלא כל מי שרוצה להינשא לבתו.

מנהיגים (ששלטו על פנצ'איאטס – Panchayats) היו שולחים שליחים לבשר על הטקס גם לממלכות שכנות.

ביום המתאים היו מגיעים מחזרים לבית הכלה להציע עצמם. הכלה ובני משפחתה היו לעיתים מטילים על המחזרים מטלות שונות, כמו למשל ארגון תחרויות בהן השתתפו המחזרים.

כאשר הייתה האישה בוחרת מי יהיה בעלה, היא הייתה מקשטת אותו בפרחים וכך הוכרזו הנישואין.

לא ידוע מאותה תקופה על טקס מקביל בו היה גבר בוחר מבין מספר מועמדות ולא על תחרות בין מועמדות לנישואין שתכליתן למצוא חן בעיני גבר.

אזכור תרבותי של המנהג נמצא בראמאיאנה, שם סִיטָה בחרה בראמה שהיה היחיד שהיה חזק מספיק לדרוך את קשתו של שיווה.

במהאבהארטה מסופר כי ארג'ונה זכה בדראופאדי, בתו של דראופאד, מלך פאנצ'אלא אחרי שניצח בתחרות קליעה למטרה בחץ וקשת, כשהשתמש בקינדהארה (הקשת הכבדה ביותר) והצליח לפגוע במטרה בצורת דג שהייתה תלויה על התקרה מבלי שהתבונן במטרה עצמה אלא רק בהשתקפותה בבריכת מים. גם דמיינטי  בחרה את נלה כבעל כנגד רצון האלים.

## קישורים חיצוניים

## הערות שוליים

קטגוריה:טקסי נישואים
קטגוריה:הודו: תרבות
אליהו גודלבסקי

שמאל|ממוזער|200px|
הרב **אליהו גודלבסקי** (נולד בשנת 1956, ה'תשט"ז) הוא ראש ארגון "אזמרה". עבריין מין מורשע, שנידון ביולי 2024 לעשר שנות מאסר בגין מעשיו.

## ביוגרפיה
גודלבסקי נולד בשכונת ויליאמסבורג שבברוקלין בניו יורק לרחל ויהושע-לייב גודלבסקי. אביו היה ממנהלי ישיבת תורה ודעת והקים לימים את מוסדות "קרן הילד" בבני ברק. הוא למד בתלמוד תורה של "תורה ודעת" ולאחר מכן בישיבה הקטנה של קהילת וויען בוויליאמסבורג.

לקראת שנת הלימודים ה'תשל"ג, בגיל 15 וחצי, החל ללמוד בישיבת קמניץ בירושלים. לקראת ראש השנה הצטרף לחבריו מהישיבה ושהה עימם בקיבוץ של חסידי ברסלב במירון. הייתה זו היכרותו הראשונה עם חסידות ברסלב, והתפילה שבתה את לבו. כעבור שנה שב עם חבריו לסליחות של ערב ראש השנה במירון, אך עקב חששו מתגובת ראשי הישיבה שלא ראו את הדבר בעין יפה, שב לירושלים וחילק את תפילות ראש השנה בין הישיבה לבין בית הכנסת של חסידי ברסלב בשכונת מאה שערים.

עקב פרוץ מלחמת יום הכיפורים נשאר גודלבסקי בארצות הברית והחל ללמוד בישיבת לייקווד שבניו ג'רזי. הרב שר-שלום מרזל (לימים מחותנו) שימש לו כחברותא והחל לקרבו לדרכה הלימודית של ברסלב ולספריהם של רבי נחמן ותלמידו רבי נתן מנמירוב. אז גם התקרב למנהיגם של חסידי ברסלב בארצות הברית, הרב צבי אריה רוזנפלד. לימים העיד גודלבסקי כי "משיבת נפש", ספרו של רבי אלתר טפליקר, הוא זה שכבש את לבו ושינה את חייו.

מששב לישראל לאחר חג הפסח של שנת ה'תשל"ד כדי להמשיך ללמוד בישיבת קמניץ, החל להשתתף באופן קבוע בשיעוריו של הרב לוי יצחק בנדר, מנהיגם של חסידי ברסלב בירושלים באותה תקופה. לאחר נישואיו נכנס ללמוד בכולל ברסלב בבני ברק וקיבל תורה מפי הרב שלמה אהרן גוטליב והרב שמחה בר-לב, תלמידיו הבולטים של הרב גדליהו אהרן קניג, מנהיג הפלג הצפתי של חסידי ברסלב.

גודלבסקי מסר את השיעור הקבוע בסעודה שלישית בבית הכנסת המרכזי של חסידות ברסלב בבני ברק.

בשנת ה'תש"ס הקים את ארגון "אזמרה" להפצת תורת רבי נחמן מברסלב, במסגרתו העביר שיעורי התעוררות וחיזוק ברחבי ישראל.

ב־2016 מתח ביקורת על הרב אליעזר ברלנד שהורשע בעבירות מין. עקב ביקורתו הותקף על ידי חסידי הרב ברלנד.

ב־2024 הורשע גודלבסקי בעבירות מין בשלוש מבנותיו, ונידון ל־10 שנות מאסר. לבקשת בנותיו הנפגעות, שמו הותר לפרסום במאי 2025.

## חיים אישיים
נשוי לנחמה לבית ציטרין ואב לילדים. התגורר בבני ברק.

## ספריו
* א ביסלה... : קצת, גם זה טוב! (ה'תשס"ט)
* אזמרה - סוד ההתחזקות (אדר ה'תש"ע)
* אזמרה, סוד ההתעוררות (תשע"ד)
*תכסיסי מלחמה (ניסן תשע"ח)
*הדור המובחר (תש"פ)

## קישורים חיצוניים
* אתר ארגון אזמרה
* שיעורי הרב אליהו גודלבסקי להאזנה, באתר ברסלב
* רבי אליהו גודלבסקי, באתר "ברסלב נייעס"
* 
* 
* 
* 

## הערות שוליים

קטגוריה:מורשעים בעבירות מין בישראל
קטגוריה:רבנים ישראלים שהורשעו בדין
קטגוריה:רבנים חרדים ישראלים
קטגוריה:רבני ברסלב
קטגוריה:יהודים אמריקאים
קטגוריה:עולים בשנות ה-1970
קטגוריה:בוגרי ישיבת קמניץ
קטגוריה:ישראלים שנולדו ב-1956
ג'וש קלי

**ג'וש קלי** (באנגלית: **Josh Kelley**; נולד ב-30 בינואר 1980) הוא זמר-יוצר אמריקאי. בעבר פעל קלי דרך חברות התקליטים "הוליווד רקורדס"  כאומן פופ רוק, ובשנת 2010 חתם קלי בחברת "MCA Nashville" ופתח בקריירת מוזיקת קאנטרי.

## ביוגרפיה
קלי נולד באוגוסטה, ג'ורג'יה לג'ון, קרדיולוג במקצועו, וגייל קלי. בגיל 11 החל ג'וש קלי לנגן בגיטרה, ובנעוריו הקים עם אחיו הצעיר, צ'ארלס קלי, להקה שנקראה *Inside Blue*, הלהקה הוציאה דיסק עם חמישה שירים שמשך תשומת לבם של חברות התקליטים. כשהיה קלי בן 14 הלהקה הוציאה דיסק עם חמישה שירים שהביא לפגישתו של קלי עם ג'יימס בראון.

בשנת 2001 הוציא קלי אלבום עצמאי בשם *Changing Faces*, ובשנת 2002 חתם על חוזה בחברת התקליטים "הוליווד רקורדס". יחד עם ג'ון אלגיה כמפיק הוציא קלי ב-3 ביוני 2003 את האלבום *For the Ride Home*. מתוך האלבום יצא הלהיט "Amazing" שהגיע למקום השמיני במצעד המבוגרים של הבילבורד "מצעד 40 השירים למבוגרים". הסינגל נכנס גם למצעד הכללי  בו הגיע למקום השבעים ותשעה. קלי עבר מג'ורג'יה ללוס אנג'לס שם עבד על אלבומו הבא *Almost Honest*. האלבום *Almost Honest* יצא באוגוסט 2005 וממנו יצא כסינגל השיר *Only You*.

לאחר יציאת *Almost Honest* ביקש קלי להשתחרר מהחוזה עם "הוליווד רקורדס" והוציא ביולי 2006 אלבום נוסף, *Just Say The Word*, תחת חסותה של חברת תקליטים בשם . לאלבום יצאה גם גרסה דיגיטלית שהייתה זמינה להורדה חודש קודם לכן החל מה-6 ביוני 2006.

אלבומו הבא של קלי, *Special Company*, יצא בינואר 2008. לפני יציאת האלבום שם החברה "Threshold" שונה ל-DNK. בקיץ 2008 הוציא קלי גם אלבום דיגיטלי בשם *Backwoods*. ומאוחר יותר באותה שנה יצא גם אלבומו האחרון *To Remember*.

בקיץ 2009 חתם קלי בחברת "MCA Nashville" וב-2010 החל לעבוד על אלבום הקאנטרי הראשון שלו. מתוך האלבום, הצפוי לצאת בשנת 2011, יצא הסינגל "Georgia Clay" שהגיע למקום ה-28 במצעד הקאנטרי של הבילבורד.

## חיים אישיים
קלי נשוי לשחקנית קתרין הייגל, והוא אחיו של חבר ליידי אנטבלום - צ'ארלס קלי.

## דיסקוגרפיה
* *For the Ride Home* (2003)
* *Almost Honest* (2005)
* *Just Say the Word* (2006)
* *Special Company* (2008)
* *Backwoods* (2008)
* *Remember* (2008)

### סינגלים

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:זמרים-יוצרים אמריקאים
קטגוריה:אמני הוליווד רקורדס
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1980
קים סטנלי

**קים סטנלי** (באנגלית: **Kim Stanley**; 11 בפברואר 1925 – 20 באוגוסט 2001) הייתה שחקנית קולנוע ותיאטרון אמריקאית יהודייה זוכת שני פרסי אמי. הייתה מועמדת לשני פרסי טוני ולשני פרסי אוסקר על תפקידיה בסרטים "סיאנס באחר הצהריים הרטוב" ו"פרנסיס".

## ביוגרפיה
נולדה בשם פטרישה בת' ריד בטולארוסה שבניו מקסיקו לאן ולג'יי טי ריד. נולדה לאם ממוצא אנגלי-גרמני ולאב ממוצא סקוטי-אירי.
היו לה שלושה אחים ואחות למחצה.
הצליחה מאוד בשיעורי הדרמה שקלחה בעת לימודיה ב"אוניברסיטת ניו מקסיקו", לאחר שסיימה את לימודיה מהאוניברסיטה עם תואר בפסיכולוגיה נסעה ללמוד משחק באופן מקצועי בבית הבובות המפורסם שבעיר פסדינה.
את שם הבמה אימצה משם המשפחה של סבתה.

למדה בבית ספר למשחק "אולפן השחקנים" תחת חסותם של מומחים מתעשייה ממציא שיטת המשחק לי סטרסברג ואיליה קאזאן. התחילה את דרכה על בימות התיאטרון שבברודוויי בתחילת שנות ה-50, זכתה בפרס התיאטרון העולמי על הופעתה במחזה "המרדף" ולאחר מכן הופיעה בלהיט זוכה פרס פוליצר "פיקניק".
הועמדה ב-1959 לפרס הטוני על תפקידה במחזהו של יוג'ין או'ניל "ניצוץ של משורר" וב-1962 על הופעתה במחזה "מדינה רחוקה".

לעומת קריירת תיאטרון עשירה הקריירה הקולנועית של סטנלי שהחלה ב-1958 בדרמה "אלילה" הייתה דלה בהופעות, מה שלא הפריע לה להיות מועמדת פעמיים לפרס האוסקר בקטגוריית פרס אוסקר לשחקנית הטובה ביותר על הופעתה בתור המדיום מיירה סייבייג' במותחן האימה "סיאנס באחר הצהריים הרטוב" ולפרס אוסקר לשחקנית המשנה הטובה ביותר ופרס גלובוס הזהב על הופעתה בדרמה הביוגרפית "פרנסיס" בתור ליליאן אמה של השחקנית פרנסיס פארמר (ג'סיקה לאנג).
התפרסמה בקולנוע גם בדמותה הביוגרפית של הטייסת פורצת הדרך פאנצ'ו בארנס בדרמת ההרפתקאות ההיסטורית "הצוות המובחר".
זכתה בפרס אמי לשחקנית הראשית הטובה ביותר בשנת 1963 על תפקידה בסדרה "בן קייסי" ובפרס אמי לשחקנית המשנה הטובה ביותר ב-1985 על הופעתה בגרסתו של איליה קאזאן למחזה של טנסי ויליאמס "חתולה על גג פח לוהט".

הייתה נשואה ארבע פעמים: לברוס הול, לשחקן קורט קונויי, לשחקן אלפרד ריידר ולג'וזף סיגל.
לסטנלי נולדו שלושה ילדים אחד מנישואיה לקונרויי, אחד מברוקס קליפט אחיו של שחקן הקולנוע מונטגומרי קליפט ואחד מנישואיה לריידר.
סטנלי ביצעה תהליך גיור במהלך נישואיה לאלפרד ריידר.

נפטרה בשנת 2001 ממחלת סרטן הרחם בגיל 76.
הביוגרפיה על חייה של סטנלי יצאה לאור ב-2006.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי ניו מקסיקו
קטגוריה:גרות
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס דונלדסון
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
דאגלס ראסל

**דאגלס אלברט "דאג" ראסל** (באנגלית: **Douglas Albert "Doug" Russell**; נולד ב-20 בפברואר 1946) הוא שחיין אמריקאי בעבר, אלוף אולימפי בעל 2 מדליות זהב ושיאן עולם.

## ביוגרפיה
ראסל נולד במידלנד שבטקסס. הוא למד באוניברסיטת טקסס שבארלינגטון שם התאמן תחת הדרכתו של דון איסטרלינג.   

במשחקים הפאן אמריקאיים שנערכו בוויניפג קנדה בשנת 1967 זכה ראסל ב-2 מדליות זהב, במשחה ל-200 מטר מעורב אישי בתוצאה של 2:13.22 דקות ובמשחה שליחים 4x100 מטר מעורב (3:59.31 דקות).

באוניברסיאדה שנערכה בטוקיו יפן שלושה שבועות לאחר מכן, זכה ראסל ב-3 מדליות, 2 זהב ו-1 כסף. שתי מדליות זהב, במשחה ל-100 מטר פרפר כשהשווה את שיא העולם של מארק ספיץ מארצות הברית (56.3 שניות) ובמשחה שליחים 4x100 מטר מעורב בשיא עולם חדש נוסף של 3:57.2 דקות. מדליית כסף במשחה ל-100 מטר גב בתוצאה של 1:00.0 דקות, בשלב המוקדמות הוא קבע שיא עולם חדש של 59.5 שניות, אך מספר שעות לאחר מכן בשלב הגמר צ'ארלס היקוקס שבר לו את השיא והעמיד אותו על 59.3 שניות.

באולימפיאדת מקסיקו סיטי (1968) זכה ראסל במדליית זהב במשחה ל-100 מטר פרפר בשיא אולימפי חדש של 55.9 שניות, לפני ספיץ שיאן העולם (56.4 שניות) ורוס וואלס (57.2 שניות) שניהם חבריו לניבחרת השחייה האמריקאית ובמשחה שליחים 4x100 מטר מעורב, ביחד עם היקוקס, דון מקנזי וקן וולש בשיא עולם חדש של 3:54.9 דקות, לפני מזרח גרמניה (3:57.5 דקות) וברית המועצות (4:00.7 דקות), את סגנון הפרפר הוא שחה בזינוק שליחים בתוצאה של 55.0 שניות.

באליפות ארצות הברית בשחייה שנערכה בשנת 1969 זכה ראסל במדליית זהב במשחה ל-100 מטר פרפר.

## תארים והישגים
*בשנת 1985 זכה ראסל להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-100 מטר פרפר
* התפתחות שיא העולם במשחה ל-100 מטר גב

## קישורים חיצוניים

## הערות שוליים

 
קטגוריה:אמריקאים ילידי טקסס
קטגוריה:שחייני פרפר
קטגוריה:שחייני גב אמריקאים
קטגוריה:שחייני מעורב אישי
קטגוריה:אלופי האוניברסיאדה בשחייה
קטגוריה:שחיינים באולימפיאדת מקסיקו סיטי (1968)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת טקסס בארלינגטון
קטגוריה:טקסס: שחיינים
קטגוריה:אמריקאים שנולדו ב-1946
מאחורי קווי האויב: קולומביה

**מאחורי קווי האויב: קולומביה** (באנגלית: Behind Enemy Lines: Colombia) הוא סרט מלחמה משנת 2009 אשר בוים על ידי טים מאת'סון בכיכובם של ג'ו מנגנלו וקן אנדרסון. זהו הסרט השלישי בסדרת הסרטים "מאחורי קווי האויב".

הסרט הופק בשיתוף עם אולפני WWE והוצא ישירות לווידאו ב-6 בינואר 2009.

## תקציר העלילה
צוות של חמישה לוחמים מיחידת אריות הים של צי ארצות הברית אשר שוהה בקולומביה יוצא למשימה חשאית שמטרתה להבטיח כי שיחות השלום בין הממשלה לבין כוחות מורדים לא תהפוך לפרץ אלימות, אך סיבוך לא צפוי מאיים על הכל במלחמה.

לפתע, נופלת הפגישה תחת מתקפה והמנהיגים משני הצדדים נהרגים.

חמשת החיילים מופללים בהריגת המנהיגים וננטשים על ידי ממשלת ארצות הברית שמשאירה אותם להילחם על חייהם מאחורי קווי האויב נגד הכוחות מיוחדים של קולומביה (AFEUR).

לאחר שננטשו מאחור יוצאים החיילים למלחמה על חפותם.

## צוות השחקנים הראשי
* ג'ו מנגנלו בתפקיד סגן שון מאקליין
* קן אנדרסון בתפקיד קרטר הולט
* ינסי אריאס בתפקיד אלווארו קרדונה
* קית' דוד בתפקיד מפקד סקוט בויטנו
* סטיוון באואר בתפקיד גנרל מנואל ואלז

## הפקה
עלילת הסרט מתרחשת בקולומביה אך למעשה הסרט צולם בפוארטו ריקו.
קן אנדרסון אומנם מופיע על עטיפת ה-DVD אך הוא למעשה משחק דמות משנית.

כמו בכל סרט שיצא בשיתוף ה-WWE, בכל תוכנית של ה-WWE, אנדרסון (כשעדיין היה ב-WWE) דאג לפרסם ולקדם את הסרט.

## קישורים חיצוניים
* 

קטגוריה:סרטי 2009
קטגוריה:אריות הים (יחידה)
קטגוריה:סרטי פעולה אמריקאיים
ולטר בראק

**ולטר בראק** (בגרמנית: **Walter Brack**; 20 בנובמבר 1880 - 19 ביולי 1919) היה שחיין גרמני, אלוף האולימפי הראשון בסגנון גב, בעל 2 מדליות ושיאן עולם.

## ביוגרפיה
בראק נולד בברלין. 

באולימפיאדת סנט לואיס (1904) זכה בראק במדליית זהב ובמדליית כסף. מדליית זהב במשחה ל-100 יארד גב בתוצאה של 1:16.8 דקות, לפני חבריו לנבחרת גאורג הופמן וגאורג זכריאס ובמדליית כסף במשחה ל-440 יארד חזה, אחרי חברו לנבחרת זכריאס שקבע תוצאה של 7:23.6 דקות ולפני הנרי ג'יימיסון הנדי מארצות הברית. 

בשנת 1919 נפטר בראק בעיר הולדתו.

## תארים והשגים
* בשנת 1997 זכה בראק להכלל בהיכל התהילה הבינלאומי של השחייה.

## ראו גם

## קישורים חיצוניים
 
* sports123.com 

## הערות שוליים

קטגוריה:שחייני גב
קטגוריה:שחייני חזה
קטגוריה:שחיינים באולימפיאדת סנט לואיס (1904)
קטגוריה:אלופים אולימפיים גרמנים: שחייה
קטגוריה:שיאני עולם גרמנים: שחייה
קטגוריה:גרמנים שנולדו ב-1880
קטגוריה:גרמנים שנפטרו ב-1919
קללת פרח הזהב

**קללת פרח הזהב** (בכתב סיני: **满城尽带黄金甲**) הוא סרט דרמה סיני בבימויו של ג'אנג יי-מו משנת 2006. עלות ההפקה שלו נאמדת ב-45 מיליון דולר, ובזמן יציאתו היה הסרט היקר ביותר להפקה בתולדות סין. העלילה עוסקת בממלכה סינית שבה המלכה קושרת קשר כנגד המלך. הוא נבחר כמועמד של סין לפרס האוסקר לסרט הזר הטוב ביותר לשנת 2006, אך לא זכה בפרס. 

במקור נקרא הסרט "עיר עטויה שריון זהוב". הוא מבוסס על המחזה הסיני הפופולרי "סופת רעמים" משנת 1934 של קאו לי. בעוד הסרט הסיני נוטה לדייק בפרטים, בדיבוב האנגלי של הסרט ישנם שינויים וטעויות היסטוריות. כך למשל, בעוד שבסרט המקורי ישנה עמימות באשר לתקופה ולממלכה שהיא רק חלק מסין הגדולה, והגיבורים מכונים מלך ומלכה, הרי שבדיבוב לאנגלית ממוקמת העלילה בבית הקיסר פינג משושלת טאנג במאה ה-10, והגיבורים הם הקיסר והקיסרית של סין כולה.

בארצות הברית זכה הסרט לקבלה חיובית בדרך כלל. הוא הכניס למעלה מ-78 מיליון דולר ברחבי העולם. זה היה גם הסרט הזר השלישי ברווחיו ב-2006 אחרי אפוקליפטו והמבוך של פאן.

## שחקנים ראשיים
*צ'או יון-פאט – הקיסר פינג
*גונג לי – הקיסרית
*ליו יה – הבן הבכור וואן
*ג'אי צ'ו – הבן האמצעי ג'אי
*לי מאן – בת הרופא המלכותי, ג'יאנג צ'אן

## קישורים חיצוניים

## הערות שוליים

קטגוריה:סרטים סיניים
קטגוריה:סרטי 2006
קטגוריה:סרטי אולפני יוניברסל
קטגוריה:וושיה
ליאל דניר

**ליאל דניר** (נולדה ב-25 בינואר 1985) היא דוגמנית ושחקנית ישראלית.

## קורות חייה
דניר נולדה וגדלה בתל אביב והיא בת זקונים למשפחה בת שלושה ילדים. הוריה התגרשו כשהייתה בת חמש ומאז נותק הקשר עם אביה. מוטי רייף היה זה שגילה אותה במפגש מקרי כשהייתה בת 17 והביא אותה לתחרות "תגלית השנה", בה זכתה במקום הראשון. זמן קצר לאחר הזכייה, השתתפה בקמפיין של מעצב האופנה ג'אנפרנקו פרה בפריז ובהפקות אופנה למגזינים מובילים. ב-2007 השתתפה בקליפ לשיר "מותק את אצלי בראש" שביצע ותרגם שלומי שבן לשיר "Mama, you have been on my mind" של בוב דילן.

בשנת 2006 הייתה מנחה של תוכנית הטלוויזיה "אקזיט", לצד איתי תורג'מן. ב-2008 גילמה את גאיה בסדרה "לאהוב את אנה". בשנת 2009 דניר דגמנה לקולקציית בגדי החורף של חברת "קאלה".

בשנים 2007 - 2010 למדה דניר בסטודיו למשחק ניסן נתיב בתל אביב. בכיתתה למדו בין השאר יעל איתן, ג'ייסון דנינו הולט, אריאל וולף, גל לב, מגי אזרזר, יערה פלציג ואיתי זבולון.

בשנת 2010 שיחקה בסרט הקולנוע "לך יום אף לך לילה" של הבמאי אייל ציון וב"התגנבות יחידים" של הבמאי דובר קוסאשווילי.

בשנת 2011 שיחקה בסדרה האינטרנטית של ynet "במעגל סגור" בתפקיד מאיה ושיחקה לצד הנרי דוד. כמו כן השתתפה בתפקיד אורח בסדרה "סברי מרנן" ובסדרה החברים של נאור בתפקיד אורח בפרק "ויפאסנה" ובקומדיה "בובי ואני".

בשנת 2012 גילמה דניר את דמותה של נחמה בסרט החרדי "מלאכיות בלבן". דניר הופיעה בסרט, שבויים על ידי טלי אברהמי, לצידן של ליאת אזר ואליענה שכטר.

בשנת 2013 כיכבה בקליפ לשיר "להציל אותי" של גיא ויהל. באותה שנה התארחה בסדרה "בית המשאלות" של הבמאי חיים בוזגלו לערוץ הראשון, ושיחקה בכמה פרקים בסדרת הנוער "יומני החופש הגדול" בתפקיד אביגיל.

בעבר דניר ניהלה מערכת יחסים מתוקשרת עם השחקן רן דנקר. אחיה רעואל הוא זמר ובעבר התפרסם כחבר בלהקת הפאנק "דפקט החממה". דניר נשואה לגילי בראל ואם לשלושה.

## קישורים חיצוניים

* כתבות על ליאל דניר, באתר ynet
* 
* 
* 
*  

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות קולנוע חרדי
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:מנחות טלוויזיה ישראליות
קטגוריה:זוכות תגלית השנה
קטגוריה:ישראליות שנולדו ב-1985
קטגוריה:ישראלים שנולדו ב-1985
הגביע הרוסי בכדורעף גברים

**הגביע הרוסי ב[[כדורעף]] ל[[גברים]]** (ברוסית: **Кубок России по волейболу среди мужчин**) הוא טורניר פלייאוף רוסי בכדורעף, הנחשב לשני בחשיבותו במדינה, אחרי האליפות. הטורניר נערך החל מ-1993.

שיאנית הזכיות היא זניט קאזאן, עם 10 במספר.

## מבנה
הטורניר נערך בשלושה שלבים: 
* שלב מוקדמות שקובע מי המתמודדות בטורניר
* שלבי הכרעה, המורכבים משלב חצי הגמר ושלב הגמר. 

שלב המוקדמות נערך עוד לפני פתיחת העונה בליגה הבכירה והוא מחולק לתחרויות אזוריות שמנפות מכל אזור ואזור במדינה, את קבוצות הכדורעף הטובות ביותר, בשיטת משחקי פלייאוף. 

שחקני הנבחרת הרוסית אינם משתתפים בטורניר וקבוצות כדורעף ששלושה שחקנים ויותר מקבוצתה משחקים בנבחרת, מעפילה ישירות לשלב חצי הגמר באופן עצמאי וללא קשר לתוצאות משחקיה. שלבי ההכרעה של חצי הגמר והגמר נערכים במתכונת מלאה בהשתתפות כל שחקני הנבחרת מקבוצותיהם השונות.

בשנים 2003–2008 בשלב חצי הגמר השתתפו 15 קבוצות שחולקו לארבעה בתים, כמנצחות הבית מעפילות לפיינל פור הגביע. בעונת 2009 השתתפו 4 קבוצות זרות בגביע הרוסי, מבלארוס, קזחסטן, לטביה ואוקראינה. בשלב הגמר - שכולל את הפיינל פור והטופ-8 - משתתפות 8 קבוצות.

החל משנת 2005 מחזיקת הגביע, מעפילה אוטומטית לליגת האלופות.
## זוכות הגביע

## קישורים חיצוניים
* 

קטגוריה:רוסיה: כדורעף
קטגוריה:תחרויות ספורט ברוסיה
קטגוריה:תחרויות כדורעף באירופה
נמר, דרקון

**נמר, דרקון** (בסינית: **卧虎藏龙**) הוא סרט קולנוע אפי דובר מנדרינית בהפקה משותפת של טאיוון, סין וארצות הברית, שבוים על ידי אנג לי בשנת 2000. הסרט זכה לשבחים ולפרסים רבים בעולם, ואף זכה לפרס האוסקר בקטגוריית הסרט הזר הטוב ביותר.

בשנת 2016 יצא סרט המשך "נמר דרקון: חרב הגורל" שהופץ בנטפליקס.

## עלילה
העלילה מתרחשת בסין בזמן שושלת צ'ינג, במאה ה-18. לי מו באי הוא לוחם וודאנג אגדי החוזר לביתו. הוא פוגש את ידידתו הטובה שו ליאן, ומספר לה שהחליט לפרוש מלימודי הוודאנג, ולהחזיר את חרבו המפורסמת, "חרב הגורל הירוקה", למורה שלו. שו ליאן לוקחת על עצמה את המשימה ונוסעת להחזיר את החרב. היא מביאה את החרב למורה, ופוגשת בביתו את הנערה הצעירה ג'ן, העומדת להתחתן בניגוד לרצונה עם איש עשיר, ואת האומנת המבוגרת שלה. באותו לילה נגנבת החרב על ידי לוחם וודאנג אלמוני.

לי מו באי מגיע גם הוא לבית המורה, ומגלה שמי שגנב את החרב היא ג'ן, שהיא למעשה תלמידת וודאנג מוכשרת ופורעת חוק. האומנת שלה היא למעשה "שועלת הירקן", לוחמת ופושעת ידועה לשמצה שהרגה בעבר את מורהו של לי מו באי.

עוד מתגלה שג'ן מאוהבת בשודד הדרכים המונגולי המפורסם "הענן השחור", שהתקיף בעבר את שיירת דרכים שנסעה בה, וגנב לה את המסרק. לאחר שרדפה אחריו למערה שלו התאהבה בו, אך חזרה לחייה הרגילים ולחתונה המיועדת.

כעת, "שועלת הירקן" מנסה לשכנע את ג'ן להרוג את לי מו באי כנקמה על התנהגותו אליה בעבר, לי מו באי מנסה לשכנע אותה לחזור למוטב, ו"הענן השחור" מופיע לפתע ומבקש שתהיה איתו. ג'ן בורחת ולי מו באי ושו ליאן הולכים בעקבותיה.

בסוף הסרט מצליח לי מו באי לשכנע את ג'ן להתנגד ל"שועלת הירקן", אך משלם על כך בחייו, לאחר שהתוודה בפני שו ליאן שהוא למעשה אהב אותה כל השנים. ג'ן ו"הענן השחור" מתאחדים במנזר הוודאנג של לי מו באי.

## שחקנים ראשיים
*צ'או יון-פאט - לי מו באי
*מישל יאו - שו ליאן
*ג'אנג דזה-יי - ג'ן
*צ'אנג צ'ן - לו "הענן השחור"
*צ'נג פיי-פיי - "שועלת הירקן"

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דרקונים
קטגוריה:זוכי אוסקר: הסרט הזר הטוב
קטגוריה:זוכי אוסקר: עיצוב ההפקה הטוב
קטגוריה:זוכי אוסקר: הפסקול הטוב
קטגוריה:זוכי פרס באפט"א לסרט הטוב ביותר שאינו באנגלית
קטגוריה:נמר בתרבות
קטגוריה:סרטי אנג לי
קטגוריה:סרטים סיניים
קטגוריה:סרטים אמריקאיים משנת 2000
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטים זוכי פרס סאטורן: פעולה/הרפתקה/מותחן
קטגוריה:סרטי 2000
קטגוריה:וושיה
ההנחיות המלכותיות של הונג קונג

**ההנחיות המלכותיות של הונג קונג** (באנגלית: **Hong Kong Royal Instructions**) הן כתב הנחיות שהוצא על ידי המלכה ויקטוריה, מלכת הממלכה המאוחדת בשנת 1843. לצד מכתב ההרשאה המלכותי של הונג קונג, כתב ההנחיות היה אחד משני המסמכים ששימשו באופן מעשי כחוקה של הונג קונג, עד ההעברה של האי לידי סין העממית ב-30 ביוני 1997.

ההנחיות הגדירו את תפקידם וסמכויותיהם של מושל הונג קונג, המועצה המחוקקת של הונג קונג והמועצה המבצעת של הונג קונג.

בשנת 1997 הוחלפו ההנחיות בחוק יסוד הונג קונג.

## ראו גם
* מכתב ההרשאה של הונג קונג

## קישורים חיצוניים
* ההנחיות המלכותיות של הונג קונג

קטגוריה:הונג קונג: היסטוריה
קטגוריה:הונג קונג: חוק ומשפט
מכתב ההרשאה של הונג קונג

**[[מכתב הרשאה|מכתב ההרשאה]] של הונג קונג** (באנגלית: **Hong Kong Letters Patent**) היה אחד משני המסמכים המהווים את חוקת הונג קונג בתקופת היותה מושבה בריטית, לצד ההנחיות המלכותיות של הונג קונג.

מכתב ההרשאה הוצא על ידי המלכה ויקטוריה, מלכת הממלכה המאוחדת בשנת 1843. מכתב הרשאה חדש הוצא על ידי המלך ג'ורג' החמישי, מלך הממלכה המאוחדת בשנת 1917 וכלל הנחיות בדבר הפרדת הרשויות במושבה. המכתב קבע את משך כהונת מושל הונג קונג, וקבע את הפרדת הרשויות בין המועצה המחוקקת של הונג קונג, המועצה המבצעת של הונג קונג והרשות השופטת בהונג קונג.

במכתב נערכו מספר תיקונים במהלך השנים, ובשנת 1997, לאחר העברת השלטון בהונג קונג לידי סין העממית הוחלף המכתב בחוק יסוד הונג קונג.

המכתב הטיל הגבלות על סמכויות המושל ועל המועצה המבצעת (הרשות המבצעת) של המושבה, וזאת במטרה להקפיד על מנהל תקין ועל הפרדת רשויות. כך קבע המכתב את אופן מינוי השופטים במושבה ואת אופן פיטוריהם, במטרה למנוע השפעה לא ראויה של הרשות המבצעת על הרשות השופטת.

המכתב העניק למושל ולרשות המחוקקת (המועצה המחוקקת) סמכות חקיקה, וקבע כי המחוקק לא יוכל לחוקק חוקים בלא אישור המועצה המחוקקת (שהוא עמד בראשה). עוד קבע המכתב כי כל חוק של המועצה המחוקקת צריך אישור של המושל (הסכמה מלכותית) על מנת שייכנס לתוקפו.

## ראו גם
* ההנחיות המלכותיות של הונג קונג

## קישורים חיצוניים
* נוסח מכתב ההרשאה

קטגוריה:הונג קונג: היסטוריה
קטגוריה:הונג קונג: חוק ומשפט
קטגוריה:מסמכים משפטיים היסטוריים
חוק יסוד הונג קונג

שמאל|ממוזער|250px|עטיפת חוק יסוד הונג קונג
**חוק יסוד הונג קונג** (בסינית מסורתית: 中華人民共和國香港特別行政區基本法 ; בסינית מפושטת: 中华人民共和国香港特别行政区基本法) או בשמו המלא **חוק יסוד של האזור המנהלי המיוחד של הונג קונג ברפובליקה העממית של סין** הוא החוק העומד בבסיס החוקה של הונג קונג מאז עברה המושבה הבריטית לשליטת הרפובליקה העממית של סין בשנת 1997. החוק נחקק ב-4 באפריל 1990 על ידי הקונגרס הלאומי העממי בהתאם להסכם עם הממלכה המאוחדת, ונוסח על פי ההצהרה המשותפת של סין-בריטניה בשאלת הונג קונג שנחתמה ב-19 בדצמבר 1984. החוק נכנס לתוקפו ב-1 ביולי 1997 והחליף את המסמכים החוקתיים שקדמו לו – מכתב ההרשאה של הונג קונג וההנחיות המלכותיות של הונג קונג.

החוק יוצר את הבסיס המשפטי עליו הוסכם לפי תופעל שיטת "מדינה אחת, שתי שיטות" אשר נותנת להונג קונג מידה רבה של אוטונומיה תחת השלטון הסיני, ומשאירה בתוקפה את השיטה הקפיטליסטית הכלכלית במושבה למשך 50 שנה, וכן את המשפט המקובל. חוק היסוד גם מגן על הזכויות והחירויות של תושבי הונג קונג.

## ניסוח החוק
החוק נוסח על ידי מועצה משותפת שבה היו חברים נציגים הונג קונגים ונציגים של סין העממית, שבראשה ישב ג'י פנגפיי. טיוטת החוק פורסמה באפריל 1988 וטיוטה שנייה בפברואר 1989. החוק עצמו נחקק ב-4 באפריל 1990, ובמקביל אושר הדגל של האזור המיוחד של הונג קונג והסמל של האזור המיוחד של הונג קונג.

## נוסח החוק
### עקרונות עיקריים
החוק קובע כי האזור המיוחד של הונג קונג מהווה חלק מהרפובליקה העממית של סין אולם נותן לאזור אוטונומיה רבה בתחום החקיקה הפנימית ומתיר על כנו את המשפט המקובל ואת דיני היושר שהיו במושבה, תוך שהוא קובע שלסמכות השופטת הגבוהה בהונג קונג סמכות שיפוט עליונה (היינו אי אפשר לערער על החלטותיה לבתי משפט בסין העממית, מחד, ומאידך בוטל המנגנון של ערעור לבית הלורדים).

החוק קובע כי השיטה הכלכלית בהונג קונג תישאר בלא שינוי (היינו שיטה קפיטליסטית למשך 50 שנה, והשיטה הסוציאליסטית של סין לא תופעל בהונג קונג לתקופה זו).

### זכויות יסוד
על פי חוק היסוד, כל אזרחי הונג קונג שווים בפני החוק. החוק מעניק לכולם זכות הצבעה וזכות בחירה. כמו כן חוק היסוד מבטיח חופש ביטוי, חופש עיתונות, חופש התאגדות, חופש הפגנה, חופש תנועה, חופש דת וחופש לשבות.

החוק אוסר על מאסר בלא סיבה, ועל חיפוש גופני בניגוד לחוק, ואוסר על עינויים.

### קשרי חוץ
החוק קובע כי הרפובליקה העממית של סין אחראית להגנת הונג קונג וליחסי החוץ שלה, אולם מתיר להונג קונג להשתתף בארגונים בינלאומיים ובכנסיים בינלאומיים בנושאים מסוימים.

## תיקוני החוק ופרשנותו
סעיף 158 של החוק מעניק לבתי המשפט של הונג קונג סמכות לפרש את החוק בהתאם למטרתו, ובהתאם לסמכויותיהם.

אופן תיקון החוק נקבע בסעיף 159, וקובע כי החוק לא יתוקן באופן המשנה את מטרתו היסודית. לתיקון החוק נדרש אישור של המועצה המחוקקת של הונג קונג, ושל שני שלישים של הנציגים של הונג קונג בקונגרס הלאומי של סין.

## ראו גם
* חוק יסוד מקאו
* מכתב ההרשאה של הונג קונג וההנחיות המלכותיות של הונג קונג.

## קישורים חיצוניים
* 
*טקסט החוק
*ההיסטוריה של חקיקת החוק

קטגוריה:ערכים שבהם תבנית בריטניקה אינה מתאימה
קטגוריה:הונג קונג: חוק ומשפט
קטגוריה:הרפובליקה העממית של סין: חוק ומשפט
קטגוריה:הונג קונג: פוליטיקה
ספינת החלל טיטניק

**ספינת החלל טיטניק** הוא ספר שעלילתו מבוססת על משחק מחשב באותו השם. הספר והמשחק הם למעשה ספין אוף של סדרת הספרים **[[מדריך הטרמפיסט לגלקסיה (סדרת ספרים)|מדריך הטרמפיסט לגלקסיה]]** אשר נכתבה על ידי הסופר דאגלס אדמס. את הספר כתב טרי ג'ונס, מחבורת מונטי פייתון, שהיה בקשרי חברות עם אדמס.

## רקע
ב**[[החיים, היקום וכל השאר]]**, הספר השלישי בסדרת הספרים, מתאר דאגלס אדמס את ספינת החלל טיטניק, הספינה המפוארת ביותר שנוצרה, שסבלה מכשל קיומי מסיבי עם תחילת מסע הבתולין שלה. 15 שנים לאחר מכן, החליט אדמס להפיק משחק מחשב שיהיה מבוסס על אותה פסקה. ג'ונס, חברו של אדמס, דיבב במשחק דמות של תוכי מופרע. במהלך העבודה על הפקת המשחק ביקש אדמס מג'ונס לכתוב את הספר, וזאת לאור לוח הזמנים הצפוף. ג'ונס הסכים מיד, אך התנה זאת בכך שאת הספר יכתוב בעירום, וכך היה.

## עלילה

ספינת החלל טיטניק היא הספינה הגדולה ביותר, המדהימה ביותר, החדשנית ביותר והמפוארת ביותר שנבנתה אי פעם. הספינה נבנתה כך שדבר לא יכול להשתבש בה. שניות לאחר השקתה היא עוברת כשל קיומי ספונטני מאסיבי, ונעלמת מהקיום. באותו הערב חוזרים דן ולוסי גיבסון, המתגוררים על כדור הארץ, לביתם ומגלים שהספינה הופיעה לה במקום שבו היה ביתם.

## מקור השם
שמה של הספינה מבוסס על הספינה טיטניק שירדה למצולות בשנת 1912 לאחר שפגעה בקרחון במהלך מסע הבכורה שלה. במסגרת הפרסומים לקראת השקת הספינה נכתב בעיתוני התקופה שטיטניק היא "ספינה שלא מסוגלת לטבוע".

## קישורים חיצוניים
* 

## הערות שוליים

קטגוריה:מדריך הטרמפיסט לגלקסיה
קטגוריה:ספרי 1997
קטגוריה:ספרי הוצאת אופוס
קטגוריה:משחקי הרפתקאות גרפיים מסוג הצבע והקלק
בואינג 314

**בואינג 314** (באנגלית: **Boeing 314**) היה מטוס ימי דו קומתי לטווחים ארוכים. המטוס יוצר בחברת בואינג בין השנים 1938 ל-1941, והיה אחד המטוסים הגדולים של אותה התקופה.
בשנת 1991 כתב הסופר קן פולט את ספרו לילה מעל הים, המספר על טיסת לילה במטוס בערב מלחמת העולם השנייה.

## פיתוח
פיתוח המטוס החל לאחר שחברת התעופה פאן אמריקן הזמינה מבואינג מטוס ימי שיחליף את מטוסי המרטין M-130 שהיו ברשותה. הדגם שהציעה בואינג כלל שני מצופים שהוסיפו ליציבות המטוס בעת שצף על המים. כדי לטוס ליעדים ארוכים הייתה למטוס קיבולת דלק של 16070 ליטר בנזין.

טיסת הבכורה של הדגם החדש הייתה ב-28 ביוני 1939. בואינג ייצרה 12 מטוסים מדגם זה  בין 1938 ל-1941.

פאן אמריקן השתמשה במטוס לטיסות יוקרה, ובטיסות הלילה שלה הומרו המושבים למיטות. במטוס היו גם חדר אוכל ושפים ברמת ארבעה כוכבים, טיסה מסן פרנסיסקו להונג קונג עלתה 760 דולר. 

את המטוסים הטיסו הצוותים המנוסים ביותר שהיו לפאן אמריקן. בשנת 1946 יצאו המטוסים משירות.

## אירועים מפורסמים

בשנת 1941, בפרוץ המתקפה על פרל הארבור, כאשר אחד מהמטוסים של חברת פאן אמריקן תוכנן להמריא לסן פרנסיסקו ועל מנת להימנע מהלחימה בדרך העוברת באוקיינוס השקט, נאלצו צוות המטוס ונוסעים להקיף את כדור הארץ מצידו המערבי דרך יבשות אסיה ואפריקה. טיסה זו הוכרזה כטיסה המסחרית הראשונה שהקיפה את כדור הארץ.

## גרסאות
**בואינג 314**, הגרסה הראשונה למטוס, צויד במנועים בעלי 1,500 כ"ס, נבנו שישה מטוסים מדגם זה.

**בואינג 314A**, שיפור של הגרסה הראשונה, צויד במנועים חזקים יותר (1,600 כ"ס), וקיבולת הדלק הוגדלה ב-4,500 ליטרים.

**בואינג 314B** ו-**C-98** דגמים מיוחדים עבור חיל האוויר האמריקאי.

**מודל 306** לא נבנה, תוכנן להיות בעל כנף דלתא.

## מפעילים
 **[[ארצות הברית]]**
* פאן אמריקן וורלד איירווייז
* חילות האוויר של צבא ארצות הברית
* הצי האמריקני
 **[[בריטניה]]**
* בריטיש אוברסיס איירוויז (BOAC)

## הערות שוליים

## קישורים חיצוניים

* בואינג 314 באתר "Flying clippers" 
* בואינג 314 באתר "Zpub" 
* על המטוס 
* המטוס באתר "מוזיאון המטוסים הווירטואלי" 

קטגוריה:מטוסים ימיים אמריקאיים
קטגוריה:מטוסי נוסעים אמריקאיים
314
מרטין M-130

**מרטין M-130** (באנגלית: **Martin M-130**) היה מטוס נוסעים ימי, מתוצרת חברת גלן ל. מרטין (כיום לוקהיד מרטין). המטוס נבנה במפעלי החברה בבולטימור, במיוחד עבור חברת התעופה פאן אמריקן.

## היסטוריה
פיתוח המטוס החל באמצע שנות השלושים בהוראת נשיא חברת פאן אמריקן חואן טריפ. המטוס הראשון טס בדצמבר 1934, והוא כונה "סין קליפר".
המטוס השני טס לראשונה באוקטובר 1936, והוא כונה "פיליפיני קליפר". המטוס השלישי טס לראשונה בנובמבר 1936, והוא כונה "הוואי קליפר".

פאן אמריקן השתמשה במטוסים לטיסותיה ליעדים במזרח הרחוק, זמן הטיסה בין קליפורניה למנילה עמד על שבוע לכל צד.

ביולי 1938 נעלם הוואי קליפר מעל האוקיינוס השקט, בטיסה בין גואם למנילה. במטוס היו תשעה אנשי צוות ושישה נוסעים. הגורם להעלמות לא ידוע.

טווח הטיסה הגדול יחסית למטוסי אותה התקופה, הביא את ממשלת ארצות הברית לגייס את שני המטוסים שנותרו לצורכי הצי האמריקאי בשנות מלחמת העולם השנייה.

בינואר 1943 התרסק הפיליפיני קליפר בעת הגישה לנחיתה בסן פרנסיסקו. המטוס הטיס חיילים מהצי האמריקני, 19 הנוסעים ואנשי הצוות נהרגו.

ב-8 בינואר 1945 נהרס הסין קליפר במהלך הנחיתה בפורט אוף ספיין (טרינידד וטובגו) 23 מתוך 30 הנוסעים ואנשי הצוות נהרגו.

## קישורים חיצוניים

* על המטוס 
* תמונות המטוסים
* המטוס באתר "Flying clippers" 

קטגוריה:חברת גלן ל. מרטין
קטגוריה:מטוסים ימיים אמריקאיים
קטגוריה:מטוסי נוסעים אמריקאיים
California Gurls

"**California Gurls**" (בעברית: "**בנות קליפורניה**") הוא סינגל של זמרת הפופ קייטי פרי בהשתתפות הראפר סנופ דוג. השיר נכתב על ידי קייטי פרי, בוני מקי, קלווין בוארדס, מקס מרטין וד"ר לוק. השיר הופק על ידי ד"ר לוק, מקס מרטין ובני בלנקו, פורסם באלבום האולפן השלישי של פרי Teenage Dream, ויצא לאור ב-11 במאי 2010. לפי פרי, השיר הוא שיר תגובה לשיר "Empire State of Mind". השיר דורג במקום הראשון במצעד בילבורד הוט 100 במשך שישה שבועות. השיר גם זכה בפרס גראמי ב-2 בדצמבר. בקליפ מראים את פרי בסוד של עיר ממתקים, כשהיא לבושה מדי פעם בלבוש מממתקים ומדי פעם בלבוש ביקיני. בפזמון, פרי שוכבת על ענני סוכר ורודים, עירומה לחלוטין. סנופ דוג בקליפ היה בעלה. השיר עבר את רף המיליארד האזנות בספוטיפיי וביוטיוב יש לשיר כ-778.9M צפיות.

## רקע וכתיבה
בראיון ב-HitQuarters, אמר צ'ריס אנוקאט שבזמן חזרתו ממסיבת פרס אוסקר, שלחה לו קייטי פרי הודעה וכתבה שהיא לא חושבת שהיא סיימה לכתוב את האלבום. היא אמרה שהיא רוצה לכתוב שיר נוסף על הנשים בקליפורניה.

פרי סיפרה שהשתמשה בוויקיפדיה כדי לחפש ראפר מתאים לשיר הזה, והגיעה לראפר סנופ דוג.

השיר דורג במקומות גבוהים במדינות רבות בעולם, השיר גם הגיע למקום הראשון במצעדים של אוסטרליה, קנדה, מצעד אירופה הוט 100, הונגריה, אירלנד, ניו זילנד, פולין, סקוטלנד וארצות הברית.

## הערכה ביקורתית
### מצעדי סוף שנה
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. ג'רמי בלקלו ממגזין *Access Hollywood* דירג את השיר במקום העשירי ברשימתו 10 השירים המובילים לשנת 2010.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קייטי פרי
קטגוריה:שירי סנופ דוג
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שהופקו על ידי בני בלנקו
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:שירים על קליפורניה
קטגוריה:שירים על מיניות
קטגוריה:שירי אלקטרופופ
קטגוריה:שירי דאנס-פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה מרובעת ומעלה בארצות הברית
קטגוריה:שירי פלטינה כפולה בממלכה המאוחדת
קטגוריה:שירי יהלום בארצות הברית
קטגוריה:סינגלים בהוצאת קפיטול רקורדס
Teenage Dream (שיר של קייטי פרי)

"**Teenage Dream**" (בעברית: "**חלום נעורים**") הוא שיר של זמרת הפופ האמריקאית קייטי פרי. השיר יצא לאור כסינגל השני מן אלבום האולפן השלישי של פרי, Teenage Dream, ב-23 ביולי 2010.

השיר קיבל ביקורות חיוביות רבות והגיע לפסגות מצעדי ארצות הברית, ניו זילנד ואירלנד. השיר הגיע גם לעשרה הראשונים באוסטרליה, קנדה והממלכה המאוחדת. קליפ השיר פורסם ב-10 באוגוסט 2010. פרי הופיעה איתו לראשונה ביולי 2010 ב-MTV World.

## ביקורות
### רשימות כל הזמנים

## וידאו קליפ
הקליפ לשיר צולם בסנטה ברברה שבקליפורניה ביולי 2010. הקליפ נוהל על ידי יוהאן למוין. פרי תכננה את הקונספט עם כותבי שירים במהלך מפגשים. בקליפ מופיעה בהתחלה פרי עם בן זוגה, אותו משחק ג'וש קלוס, בתוך מכוניתם, אחר כך נראית פרי במסיבה עם חבריה כאשר בסצנה האחרונה מתנשקת פרי עם בן זוגה מתחת לים. פרי אמרה על הקליפ בראיון ב-YouTube כי הוא יהיה שונה מאוד מהקליפ של השיר "California Gurls". הקליפ גרף מעל 284 מיליון צפיות (נכון לינואר 2022).

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שהופקו על ידי בני בלנקו
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי יואן למואן
קטגוריה:שירים על בני נוער
קטגוריה:שירים על חלומות
קטגוריה:שירים על מיניות
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה מרובעת ומעלה בקנדה
קטגוריה:שירי יהלום בארצות הברית
קטגוריה:סינגלים בהוצאת קפיטול רקורדס
Firework

**Firework** (בעברית: **זיקוקים** או **זיקוק**) הוא סינגל של זמרת הפופ קייטי פרי. השיר נכתב על ידי קייטי פרי, מייקל ס. אריקסן, טור אריק הרמנסן, סאנדי ווילהלם ואסתר דין. השיר הופק על ידי סטארגייט וסנדי וי, פורסם באלבום האולפן השלישי של פרי, Teenage Dream, ויצא לאור ב-16 באוקטובר 2010. פרי אמרה על השיר כי הוא על העצמה עצמית וכי לדעתה זהו השיר החשוב ביותר באלבום.

השיר קיבל ביקורות חיוביות ממבקרים רבים ואף זכה להצלחה מסחרית. הוא הגיע לפסגה במצעד בילבורד הוט 100 ולחמשת השירים הראשונים בעשרים מצעדים אחרים בעולם.

## וידאו קליפ
ב-28 באוקטובר 2010 פורסם הקליפ לשיר שאורכו כארבע דקות. בתחילת הקליפ יוצאת פרי אל מרפסת כלשהי בלבוש שמלה מהודרת ועגילים ומביטה למטה על בודפשט, במהלך השיר יוצאים מתוך החזה של פרי זיקוקים כדי לעזור לאחרים ליצור השראה, להתגבר על הפחד שלהם ועל חוסר הביטחון שלהם ולעזור להם לייצר את ה"זיקוקים" שלהם.

ה"זיקוקים" של פרי עוזרים לאישה בעלת עודף משקל במסיבת בריכה לאזור אומץ, להוריד את בגדיה ולקפוץ אל תוך המים, לחולת לוקמיה לאזור אומץ ולצאת אל הרחוב למרות היותה קירחת, שחקן צעיר אשר הולך בתוך סמטה חשוכה ונתקל בבריונים ובעזרת קסמים שהוא מכיר מצליח לגרום להם לא לשדוד אותו, נער אשר מתעמת עם הוריו עקב צעקותיהם ומפני שהם מפחידים את אחותו הקטנה ובחור צעיר הומוסקסואל אשר מגייס אומץ וניגש אל בחור הומוסקסואל אחר ומנשק אותו.

בסוף הקליפ, פרי ונערים מרחבי העיר מתכנסים בחצר של ארמון בודה, רוקדים ומאירים את השמיים בעזרת זיקוקים.

ב-28 באוגוסט 2011, זכתה פרי בפרס "קליפ השנה" לשיר, בטקס פרסי הווידאו של MTV, ה-VMA. השיר הועמד בקטגוריית "הקליפ הנשי הטוב ביותר" באותו הטקס.

הקליפ זכה להצלחה עם מעל 1.3 מיליארד צפיות ביוטיוב (נכון לינואר 2022) ובכך מזכה את קייטי פרי כאמנית הראשונה עם ארבעה קליפים שעברו מספר צפיות של מיליארד צפיות.

## השיר בסרטים
* השיר נמצא בסרט "מדגסקר 3: מקרקסים את אירופה" בסוף הסרט כאשר החיות בקרקס האווירי.
* השיר נמצא בסרט "ראיון סוף" ומקבל התייחסות משמעותית בסרט. השיר מופיע בו מספר פעמים, גרסה איטית של השיר המבוצעת על ידי ג'ני ליין מתנגנת בסוף השיר כאשר קים ג'ונג-און (רנדל פארק) נהרג.

## מיקומי שיא

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי קייטי פרי
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי דייב מאיירס
קטגוריה:שירי להט"ב
קטגוריה:שירי דאנס-פופ
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:זוכי פרס הווידאו קליפים של MTV לקליפ השנה
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:סינגלים בהוצאת קפיטול רקורדס
אריק רוטשטיין

**אריק רוטשטיין** (נולד בתל אביב ב-2 במרץ 1967) הוא תסריטאי ובמאי ישראלי.

נולד בתל אביב בשם **אריה רוטשטיין**. רוטשטיין הוא בוגר המחזור הרביעי של בית הספר סם שפיגל לקולנוע ולטלוויזיה.

אחיו הם השחקן רפי רוטשטיין והתסריטאי שלומי רוטשטיין. וגיסתו היא השחקנית מיקי פלג רוטשטיין.

## עבודות בולטות
* **[[הפוך]]** - במאי בעונה השנייה. סדרת דרמה בערוץ 2, קשת. (1998)
* '''שבתות וחגים''' - יוצר ותסריטאי בארבע עונות. סדרת דרמה בהוט3. (1999-2004)
* **[[פלורנטין (סדרת טלוויזיה)|פלורנטין]]** - במאי ותסריטאי העונה השלישית. סדרת דרמה בערוץ 2, טלעד. (2000-2001)
* **[[דקות של תהילה]]** - יוצר הסדרה, במאי ותסריטאי. סדרת דרמה בערוץ 2, טלעד. (2001)
* **[[הוא והיא]]** - במאי וכותב. סדרה קומית בערוץ 2, רשת. (2002)
* **[[אהבה מעבר לפינה]]** - עורך ראשי בעונה השלישית. דרמה יומית בערוץ 2 (הפקה משותפת של 3 הזכייניות: רשת, שידורי קשת וטלעד).(2005)
* **[[ילדות רעות (סדרת טלוויזיה)|ילדות רעות]]** - יוצר הסדרה, עורך ותסריטאי ראשי. דרמה יומית בערוץ 24. (2006)
* **[[חמישה גברים וחתונה]]** - במאי ותסריטאי. סדרה קומית בערוץ 10. (2008)
* **[[חיים אחרים (סדרת טלוויזיה ישראלית)|חיים אחרים]]** - במאי. סדרת דרמה בערוץ 2, שידורי קשת. (2010)
* **[[יום האם (סדרת טלוויזיה)|יום האם]]** - במאי פיילוט. סדרה קומית בערוץ 2, שידורי קשת. (2012)
* **[[אנטנה (סרט)|אנטנה]]** - במאי ותסריטאי. סרט קולנוע עלילתי. (2017)

## פרסים
* פרס וולג'ין עבור הסרט הקצר הטוב "רב קומות" פסטיבל ירושלים.
* פרס התסריט עבור התסריט הטוב מטעם המכון הישראלי לקולנוע עבור "רב קומות".
* פרס האקדמיה הישראלית לקולנוע וטלוויזיה עבור הדרמה הטובה ביותר "שבתות וחגים".

## קישורים חיצוניים

* 

קטגוריה:תסריטאים ישראלים
קטגוריה:במאי טלוויזיה ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1967
וראצה (מחוז)

**מחוז ([[אובלסט]]) וראצה** (בולגרית **Област Враца**) הוא אחד מ-28 מחוזות בולגריה השוכן בצפון מערב בולגריה ומשתרע מהרי הבלקן בדרומו ועד לגדות הדנובה בצפונו. המחוז גובל ברומניה ובירתו היא העיר וראצה.

## היסטוריה
התיישבות אנושית מאורגנת בשטח מחוז וראצה התרחשה בתקופת הברונזה המאוחרת. היו אילו שבטים תראקים אשר בהמשך היוו חלק מהממלכה התראקית, שחלשה לפרקים גם על אזור וראצה. במהלך המאה ה-1 לפנה"ס נכבש האזור על ידי צבא הרפובליקה הרומית ובהמשך הפך חלק מפרובינציית מואסיה. בשלהי המאה ה-4 פלשו לאזור שבטים גותים וגרמאנים ובהמשך ההונים והרומאים איבדו את החזקה עליו. בהמשך נשלט השטח על ידי האימפריה הביזנטית ובמהלך המאה ה-7 הפך חלק מהאימפריה הבולגרית הראשונה.

בשלהי המאה ה-14 נכבש האזור על האימפריה העות'מאנית ולהוציא את תקופת בין המלכים באימפריה, נותר בחזקת העות'מאנים עד המלחמה העות'מאנית-רוסית (1877–1878). לאחר המלחמה הפך האזור חלק מנסיכות בולגריה, מתוקף סיכומי קונגרס ברלין. בראשית המאה ה-20, תקופת שלטונו של פרדיננד הראשון, מלך בולגריה, חלה תנופת פיתוח כלכלי באזור בעיקר לאחר חיבורה של העיר וראצה לרשת מסילות הברזל הבולגריות ולתשתית החשמל.

## כלכלה
בבחינת תעסוקת המחוז עולה, כי למעלה ממחצית המועסקים הם במגזר השירותים, כ-40 אחוזים במגזר התעשייה ו-10 אחוזים מועסקים במגזר החקלאות. אחוז האבטלה גבוה בשיעור ניכר מהממוצע הבולגרי, עניין המסביר את שיעור הגירת העבודה הגבוה מהמחוז. המחוז מתבסס על תעשייה קלה בתחום עיבוד המזון, יקבים, טקסטיל, חמרי בניין ומוצרים אלקטרוניים. בשטח המחוז או בסמוך אליו חולפים עורקי התחבורה מספר 4, 5, 7, 8 ו-9 של נתיבי התעבורה הפאן-אירופיים. כמו כן, חוצה הכביש המהיר הפנים בולגרי E-79 את המחוז וסמוך לעיר אוריאחובו מצוי קומפלקס נמל הדנובה המשותף לבולגריה ורומניה, אוריאחובו - בצ'ט ובו מרכז מעבורות.

## דמוגרפיה
אוכלוסיית המחוז נמצאת במגמת קיטון משמעותית בעיקר בשל הגירת עבודה ממנו, אך גם בשל שיעור תמותה הגדול משיעור הילודה. בעשור הראשון של המאה ה-21 קטנה אוכלוסיית מחוז וראצה ב-19 אחוזים. לפי נתוני מפקד 2001, 49.1% מהאוכלוסייה הם גברים ו-50.9 אחוזים הן נשים. עוד לפי נתוני המפקד עולה, כי 94.4 אחוזים מחזיקים בדת הנוצרית אורתודוקסית, 1.74 אחוזים הם מוסלמים סונים, ומחצית האחוז מן האוכלוסייה הם קתולים. 2.82 אחוזים הגדירו עצמם כאתאיסטים.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
וראצה
Santana (אלבום, 1969)

**Santana** הוא אלבום הבכורה של להקת סנטנה. האלבום הוקלט במאי 1969, יצא לשווקים באוגוסט וזכה לפרסום ולהצלחה לאחר הופעתה המוצלחת של הלהקה בפסטיבל וודסטוק באמצע אוגוסט 1969. האלבום יצר סגנון חדש ברוק שכונה "רוק לטיני" וערב סגנונות מוזיקליים שונים; בהם: מוזיקה אפרו-קובנית, בלוז, רוק, ג'אז ופאנק.

בשנת 2003 דורג האלבום במקום ה-150 ברשימת האלבומים הגדולים בכל הזמנים של המגזין רולינג סטון.

## הרכב הלהקה באלבום "סנטנה"
* קרלוס סנטנה - גיטרה חשמלית ושירה
* גרג רולי - אורגן האמונד, פסנתר ושירה
* דייוויד בראון - גיטרה בס
* מייק קארבלו - טימבלס, תופי קונגה וכלי הקשה
* מייקל שריב - תופים
* חוזה "צ'פיטו" אריאס - טימבלס, תופי קונגה וכלי הקשה

## רשימת השירים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
אסטרטגיית העכביש

**אסטרטגיית העכביש** (באיטלקית: **La strategia del rango**) הוא סרט קולנוע מ-1970 בבימויו של ברנרדו ברטולוצ'י. התסריט שכתב ברטולוצ'י הוא על פי סיפור שכתב ח. ל. בורחס "נושא הבוגד והגיבור".
הסרט נעשה במימון חברת הטלוויזיה "RAI" הגדולה באיטליה והציג בפסטיבל הסרטים בוונציה.

## עלילה
אטוס מנייאני הבן מגיע לעיירה "טארה" שם היה אביו נהרג לפני לידתו, לבקשתה של המאהבת של אביו, דרייפה. אביו של הגיבור, אטוס מנייאני האב, נחשב לגיבור המלחמה של המורדים בעיירה כנגד הפשיזם. הסיפור הידוע בעיירה הוא שאטוס מנייאני האב נרצח על ידי פשיסט בשנת 1936. דרייפה פותחת בפני אטוס מנייאני הבן את רשת השקרים שעולה מתוך הרצח של אביו, ואטוס מנייאני הבן מוצא את עצמו לכוד ברשת שקרים זהה.

הסיפור של בורחס מסופר בצורה כרונולוגית – חוקר צעיר, ראין, שהוא נינו של הגיבור, מגיע לכתוב ביוגרפיה על הגיבור פרגוס קילפאטריק. אטוס מנייאני הבן מגיע לעיירה הציורית "טארה" לבקשתה של המאהבת של אביו, דרייפה. מרגע הגעתו הוא שוקע, כמו כל העיירה, בתוך נוכחותו של אביו המת – הוא הולך בדרך אטוס מנייאני, חולף על פני תיאטרון אטוס מנייאני וחוזה בפסל אביו, הזהה לו לחלוטין, במרכז העיר.
אטוס מנייאני הבן מעוניין לברוח מהחקירה מהגע שהיא מתחילה בביתה של דרייפה – הוא חוזר ואומר כל הזמן שיש לו רכבת עוד שעה, או מחר, שאולי הוא יספיק לתפוס. אך הוא נשאב לתוך החקירה ולתוך רשת קורי העכביש שהיא מכילה. 
הסיפור נחשף דרך חקירתו של הבן את המעורבים באירוע של רציחתו של האב. את מהלך החקירה מציג ברטולוצ'י בצורה חדשנית – הפלאשבק לעבר, לזיכרון של הנחקרים (חבריו של האב והמאהבת) עובר בצורה שמתעתעת ומערערת את תפיסת הזמן בסרט: הנחקרים נראים ב"שחזור" אותו דבר כפי שהם נראים בהווה של הסרט, על אף שחלפו 30 שנה מאז אירועי העבר, אין כל ניסיון להראותם צעירים ב 30 שנים. בנוסף, אטוס מנייאני הבן מגלם באותם שחזורים את אביו.

דרך נוספת של הבמאי להנכיח את שאלת הזמן היא בסיום – אטוס מנייאני הבן מחכה לרכבת לצאת מטארה, אך היא מאחרת, פעם הכרוז אומר שתאחר ב 20 דקות, אחר כך ב 35 דקות. כשהבן מבקש לקרוא את העיתון היומי, נאמר לו שהעיתון לא הגיע היום משום ש"לפעמים שוכחים שאנחנו קיימים". בתמונה הבאה אנו רואים צמחיית בר על המסילה כזו שמציגה שאלה שאולי כבר שנים לא עברה הרכבת בטארה, כנראה שמאז תקופת הפשיזם. טארה, שהיא מיקרוקוסמוס לאיטליה לא השתקמה מאז מותו של אטוס מנייאני והפאשיזם, לא עברה בה הרכבת והיא תקועה במעין לימבו מאז אותן השנים הנעלמות של הפשיזם.

בנוסף, חדשנותו של הסרט היא חדשנות של הגל החדש והקולנוע המודרני האירופאי – המדיום הקולנועי מודע לעצמו ושואל שאלות על עצמו: מי הוא המספר הקולנועי? מי גיבור הסיפור? לסיפור של מי המספר מחויב? ישנו המספר, שרוצה להגיד משהו ביוגרפי על אטוס מנייאני האב, שהעיר טארה רוויה בנוכחותו וישנו הסיפור של אטוס מנייאני הבן – ניכרות שתי ישויות נפרדות של המספר הקולנועי המכין אותנו לקראת האי-התאמה שבין הזיכרון על האב ובין הנוכחות של הבן.

## שחקנים
אטוס מנייאני (האב והבן): ג'וליו ברוגי

דרייפה: אלידה ואלי

גייבאזי: פיפו קמפניני

ראזורי: פרנקו ג'יובאנלי

קוסטה: טינו סקוטי

## לקריאה נוספת
* חורחה לואיס בורחס, גן השבילים המתפצלים, **נושא הבוגד והגיבור**, הוצאת הקיבוץ המאוחד, 1975

## קישורים חיצוניים
* 

קטגוריה:סרטים איטלקיים
קטגוריה:סרטי דרמה
קטגוריה:סרטים מבוססי סיפורים קצרים
קטגוריה:סרטי ברנרדו ברטולוצ'י
קטגוריה:סרטי 1970
Abraxas

**Abraxas** (**אברקסס**) הוא אלבומם השני של להקת סנטנה. האלבום הוקלט בין 17 באפריל ל-2 במאי 1970, ויצא לשווקים בספטמבר 1970. באלבום בא לידי ביטוי סגנון המוזיקה הייחודי של סנטנה שהיה שילוב של רוק, בלוז, ג'אז, סלסה, ועוד.
## הפקה
שם האלבום נלקח מספרו של הרמן הסה "דמיאן". את הציור שעל עטיפת האלבום, צייר הצייר היהודי מתי קלארווין. באפריל 1998 פורסמה גרסה מחודשת לאלבום, והיא כללה שלושה שירים שלא היו באלבום המקורי.

הלהיט שבלט באלבום היה "Black Magic Woman" (בישראל התפרסם כ"אשת הקסם השחור"), שהיה גרסת כיסוי לשירם של להקת פליטווד מק והגיע למקום הרביעי במצעד הלהיטים האמריקאי. כמו כן יצאו כסינגלים גם השירים "Oye Como Va" ו-"Hope You're Feeling Better". הקטע האינסטרומנטלי השקט "Samba Pa Ti" הפך ברבות השנים לקטע פופולרי וזכה גם לגרסאות כיסוי של חוזה פליסיאנו ואנז'ליק קיג'ו.

בשנת 2003 דורג האלבום במקום ה-205 ברשימת האלבומים הגדולים בכל הזמנים של המגזין רולינג סטון.

## הרכב הלהקה באלבום
*קרלוס סנטנה - גיטרה, שירה, והפקה
*גרג רולי - קלידים, ושירה
*דייוויד בראון - גיטרה בס, טכנאי קול
*מייקל שריב - תופים
*חוזה "צ'פיטו" אריאס - טימבלס, כלי הקשה, קונגה
*מייק קארבלו - כלי הקשה, קונגה

## רשימת השירים

## קישורים חיצוניים

* האלבום באתר "Superseventies" 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי סנטנה
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
קטגוריה:אלבומי חברת CBS
שפיץ (כתב עת)

**שפיץ** הוא כתב עת של איגוד הקריקטוריסטים הישראלי.
## היסטוריה
"שפיץ" החל לצאת לאור בחודש ספטמבר 1992, בעקבות הקמתו של תא הקריקטוריסטים הישראלי באגודת העיתונאים בתל אביב. הגיליון הראשון היה עלון בן 8 עמודים, שעיקרו חדשות מעולמם של חברי התא, שבהן שולבו קריקטורות פרי עטם. הגיליון השני, שיצא לאור בפברואר 1993, גדל ל-24 עמודים. הגיליון השלישי, שיצא לאור בחודש יוני 1993, גדל ל-40 עמודים, והחל לשאת אופי של מגזין.

החל מהגיליון הרביעי, שיצא לאור באוקטובר 1993, הפך כתב העת למגזין בן 80 עמודים, המתמקד בקריקטורה, הומור, קומיקס וסאטירה (נושאים אלה צוינו בעמוד השער שלו), ורק בסופו נכללו עמודים מעטים העוסקים בחדשות מעולמם של חברי התא. בכך שינה כתב העת את אופיו, מכתב עת פנימי של חברי התא, לכתב עת הפונה לציבור הרחב. החל מהגיליון החמישי המו"ל של כתב העת הפך לאיגוד הקריקטוריסטים הישראלי. מ-2003 (גיליון 18) עד 2006 (גיליון 19) כתב העת לא יצא לאור. החל מהגיליון ה-21 הוא מוגדר כ"פרויקט קריקטורה וקומיקס ישראלי".

כל גיליון מוקדש לנושא מסוים:
* גיליונות 1,2,3: דוש | מהדורה מיוחדת לגיליונות הראשונים (יצא לאור ב-2018)
*גיליון 4: קדימה אוכל
* גיליון 5: שחור בעיניים (חרדים)
* גיליון 6: פגישת מיחזור (איכות הסביבה)
* גיליון 7: ראי עכו"ם (אמונות טפלות)
* גיליון 8: אחוזים יקרים (הטלוויזיה בישראל)
* גיליון 9: תיירות
* גיליון 10: שפריץ וגמרנו (סקס)
* גיליון 11: השפיץ של תל אביב
* גיליון 12: הנהג הישראלי
* גיליון 13: קריקאטור דה פראנס (צרפת)
* גיליון 14: בחירות 1999
* גיליון 15: המילניום
* גיליון 16: קולנוע
* גיליון 17: הפסקת קפה / זאב
* גיליון 18: יער
* גיליון 19: קומיקסראללה (מלחמת לבנון השנייה)
* גיליון 20: מבט על יבין (חיים יבין)
* גיליון 21: הרצל, חוזה אישי (בנימין זאב הרצל)
* גיליון 22: סלברית"אים (תרבות הידוענים של תל אביב)
* גיליון 23: שמוליקיבוץ (הוקרה לשמוליק כץ)
* גיליון 24: נתב"ג (נושא התערוכה דוד בן-גוריון)
* גיליון 25: רעיות ראש הממשלה
* גיליון 26: כותרות סיום (דמדומי העיתונות הכתובה)
* גיליון 27: 40 שנה לניקוי ראש
* גיליון 28: מוח - משחקי האונה
* גיליון 29: מחול השדים והרוחות (עדתיות וגזענות)
* גיליון 30: רכבת
* גיליון 31: רשומון פרס (פרידה משמעון פרס)
* גיליון 32: מצויר ירושלמי (ירושלים)
* גיליון 33: אופניים
* גיליון 34: נתב"ג
* גיליון 35: הגשש החיוור
* גיליון 36: ג'קי (60 שנה לציור השבועי לילד) 
* גיליון 37: דגל המחאה (המחאה נגד הרפורמה המשפטית) 
* גיליון 38: קווים כואבים (מלחמת חרבות ברזל) 
* גיליון 39: שירת הכוכבים (מחווה לכוכבי הזמר העברי) 

מאמר המערכת בפתח כל גיליון הוא רצועת קומיקס מאת העורך, ניסים חזקיהו.

עם המשתתפים בכתב העת נמנו הקריקטוריסטים דוש, זאב, מייק ג'גו, יעקב שילה, שלמה כהן ושמוליק כץ, הקומיקסאים אורי פינק ויעקב קירשן, והסאטיריקן אורי אורבך, וכן מישל קישקה, טל אביב, ארנון אבני, עמוס אלנבוגן, מושיק לין, פרידל שטרן, אבי כץ, צילה ודידי מנוסי, שחר נבות, גיא מורד, שי צ'רקה ודנה ברלב.

גיליון 5, שעסק בחרדים, עורר את זעמו של ח"כ מנחם פרוש, שפנה ליועץ המשפטי לממשלה, מיכאל בן יאיר, בדרישה לפתוח בהליכים פליליים נגד "שפיץ". בן יאיר דחה דרישה זו, אך במכתב מטעמו לעורך "שפיץ" ציין: "היועץ המשפטי לממשלה רואה באי-נחת פרסומים אלה, הנמצאים על הקו הדק, התוחם בין חופש הביטוי המותר והסביר, לבין התחום בו יש לאכוף את החוק הפלילי, ולהגיש כתבי אישום בגין חשד לעבירות על פי חוק העונשין".

## הערות שוליים

קטגוריה:ישראל: כתבי עת
קטגוריה:קריקטורה בישראל
קטגוריה:קומיקס ישראלי
קטגוריה:עיתונות סאטירית
קטגוריה:ישראל: כתבי עת לאמנות